Document ID: 32014R0888

KOMISJONI RAKENDUSMÄÄRUS (EL) nr 888/2014,
14. august 2014,
millega keelatakse teatavate looduslike looma- ja taimeliikide isendite sissetoomine Euroopa Liitu
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 4 lõiget 6,
ning arvestades järgmist:
(1)
Määruse (EÜ) nr 338/97 artikli 4 lõikes 6 on sätestatud, et komisjon võib nimetatud lõike punktides a-d ettenähtud tingimustel kehtestada piiranguid teatavate liikide isendite sissetoomisele Euroopa Liitu. Lisaks on selliste piirangute jaoks sätestatud rakendusmeetmed komisjoni määruse (EÜ) nr 865/2006 (2) artiklis 71.
(2)
Loetelu liikidest, kelle sissetoomine liitu on keelatud, on viimati kehtestatud juunis 2013 komisjoni rakendusmäärusega (EL) nr 578/2013 (3).
(3)
Horvaatia ühines liiduga 1. juulil 2013. Seepärast tuleks kõik viited sellele liikmesriigile välja jätta nende liikide nimekirjast, kelle sissetoomine liitu on keelatud.
(4)
Teaduslik järelevalverühm on viimaste andmete põhjal jõudnud järeldusele, et teatavate täiendavate määruse (EÜ) nr 338/97 A ja B lisas loetletud liikide kaitsestaatus halveneb tunduvalt, kui nende sissetoomist liitu teatavatest päritoluriikidest ei keelata. Seepärast tuleks keelata järgmiste uute liikide isendite sissetoomine liitu:
-
Loxodonta africana (jahitrofeed) Kamerunist;
-
Manis tricuspis Guineast;
-
Balearica pavonina Lõuna-Sudaanist;
-
Balearica regulorum Rwandast ja Tansaaniast;
-
Calumma tarzan Madagaskarilt;
-
Trioceros perreti ja Trioceros serratus Kamerunist;
-
Cordylus rhodesianus Mosambiigist;
-
Uroplatus sameiti Madagaskarilt;
-
Candoia carinata Indoneesiast;
-
Python bivittatus Hiinast;
-
Kinixys erosa Kongo Demokraatlikust Vabariigist;
-
Pandinus imperator Beninist (looduses kasvanud isendid) ja Togost (looduses kasvanud ja farmis kasvatatud isendid).
(5)
Lisaks on teaduslik järelevalverühm kõige värskemate andmete põhjal jõudnud järeldusele, et liitu sissetoomise keelamist ei tuleks enam nõuda järgmiste liikide puhul:
-
Gopherus agassizii Mehhikost;
-
Stigmochelys pardalis Mosambiigist (farmis kasvatatud isendid) ja Sambiast (farmis kasvatatud isendid ja isendid koodiga F)
-
Ornithoptera urvillianus (looduses kasvanud ja farmis kasvatatud isendid) Saalomoni Saartelt;
-
Nardostachys grandiflora Nepalist.
(6)
Konsulteeritud on kõikide riikidega, kust on pärit liigid, kelle suhtes kehtestatakse uued liitu sissetoomise piirangud.
(7)
Ohustatud looduslike looma- ja taimeliikidega rahvusvahelise kauplemise konventsiooni (CITES) osaliste 16. konverentsil võeti loomade jaoks vastu uued nomenklatuuriviited (loomaliikide lahkuviimine ja perekonna ümbernimetamine) ja seda tuleks vastavalt kajastada liidu õigusaktides. Lisaks tuleks liik Euphyllia picteti välja jätta, kuna seda liiki 16. konventsiooniosaliste konverents ei tunnustanud standardnomenklatuuri viitena.
(8)
Seepärast tuleks ajakohastada selliste liikide loend, kelle sissetoomine liitu on keelatud, ning rakendusmäärus (EL) nr 578/2013 tuleks selguse huvides asendada.
(9)
Määruse (EÜ) nr 338/97 artikli 17 alusel loodud teadusliku järelevalverühmaga on konsulteeritud.
(10)
Käesoleva määrusega ettenähtud meetmed on kooskõlas määruse (EÜ) nr 338/97 artikli 18 alusel asutatud looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud looduslike looma- ja taimeliikide isendite sissetoomine samas lisas loetletud päritoluriikidest liitu on keelatud.
Artikkel 2
Rakendusmäärus (EL) nr 578/2013 tunnistatakse kehtetuks.
Viiteid kehtetuks tunnistatud rakendusmäärusele käsitatakse viidetena käesolevale määrusele.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. august 2014

Labels: 3
5
20